作者:歐陽炯
標題:菩薩蠻
內容:曉來中酒和春睡，四支無力雲鬟墜。斜臥臉波春，日高猶未起，為戀鴛鴦被。鸚鵡語金籠，道兒還是慵。紅爐暖閣佳人睡，隔簾飛雪添寒氣。小院奏笙歌，酒傾金盞滿，蘭燭重開宴。公子醉如泥，天街聞馬嘶。翠眉雙臉新妝薄，幽閨斜卷青羅幕。寒食百花時，雙雙梁燕語，蝶舞相隨去。腸斷正思君，閑眠冷繡茵。畫屏繡閣三秋雨，香唇膩臉偎人語。語罷欲天明，曉街鐘鼓絕，嗔道如今別。特地氣長籲，倚屏彈淚珠。